আধুনিক বিশ্বের এই সময়ে এসেও এ সমাজে অসংখ্য সুবিধাবঞ্চিত অসহায় মানুষ ও শিশু রেললাইনের পাশে, বাসস্ট্যান্ডে, রাস্তায় পাশে মানবেতর জীবন কাটাচ্ছে খাদ্য, বস্ত্র, বাসস্থান, শিক্ষা ও চিকিৎসার অভাবে। এসব মানুষের প্রকৃত মানবিক অধিকার নিশ্চিত করা সরকারের একার পক্ষে সম্ভব হয়ে ওঠে না অনেক সময়ই। এ দেশের অসংখ্য সংগঠন তাদের পাশে দাঁড়িয়ে সাহায্য সহযোগিতা করে আসছে প্রতিনিয়ত। তারপরও এই অসহায় মানুষগুলো প্রয়োজনের তুলনায় অনেক কম সেবা পেয়ে থাকে। এ রকম অসহায়, অধিকার বঞ্চিত মানুষের দুঃখ কষ্ট লাঘব করার লক্ষ্যে ‘মানবিক পৃথিবী’ নামে একটি স্বেচ্ছাসেবী সংগঠন গঠন করার প্রয়াস নিয়েছেন ছয় তরুণ।